Nege sterf in grubotsing | Maroela Media
Nege sterf in grubotsing
Nege mense is dood en talle beseer in 'n ongeluk Donderdagoggend suid van Johannesburg.
Chris Botha, woordvoerder van Netcare 911, het gesê die ongeluk het op die R82 op pad na Walkerville plaasgevind.
"Volgens inligting van die toneel het die bestuurder van 'n minibustaxi beheer oor die voertuig verloor. Die taxi het van die pad af geswenk en teen 'n betonbushalte langs die pad gebots, waarna die wrak in twee geskeur het," het Botha gesê.
Volgens ooggetuies het die taxi glo vir 'n stilstaande voertuig uitgeswaai, voor die bestuurder beheer daaroor verloor het. Van die mense is in die trefslag uit die voertuig geslinger.
"Nege mense is op slag dood. Twee is in 'n kritieke toestand aangetref en vier het ernstige beserings opgedoen."
Paramedici van verskeie nooddienste het die beseerdes op die toneel behandel voordat hulle na verskeie hospitale in die omgewing geneem is vir verdere behandeling.
Beamptes was op die toneel om die ongeluk te ondersoek.
Gauteng Johannesburg Netcare 911
Vliegtuig stort in landgoed neer
As die Taxibestuurder by die spoedgrens gehou het asook die volgafstand sou hy nie beheer oor sy voertuig verloor het nie, hulle ry altyd op 'n mens se stert. en jag van die een verkeerslig na die ander
Bestuurders lisensies word mos gekoop
In plaas van grond kan zuma gerus vir elkeen n taxi koop…. sal baie van ons probleme oplos
16 mense in een taxi? Dis nou die drywer ingesluit! Ongelooflik. Was laasweek by SAPD om my ongeluk aan te meld toe daar n man instap saam n taxi drywer. Die man het die taxi drywer se ruit met n wheel spanner uit geslaan. Hy het die man gedreig wat met sy kleinkinders in die kar was. Hom van die pad probeer afdruk. En raai hoeveel getuies staan in die polisie stasie wat in die taxi was? 21 van hulle…..in een taxi.
Hoekom is ek nie verbaas nie. TAXI !!!!!
Die regering het geen beheer oor die chaos en verwoesting wat hierdie verdomde taxis op die paaie saai nie; oor hulle almal self deel het in die bedryf en nie hulle eie inkomste wil beinvoed deur die bedryf aan te vat oor hulle wetteloosheid nie. Ek aanvaar dit sal as 'n rassistiese oefening uitgekryt word as ek vra vir statistieke van ongelukke wat deur taxis veroorsaak is en die persentasie wat hulle verteenwoordig in die maandelikse padsterftes?